**Vides aizsardzības un reģionālās attīstības ministrijai**

**Latvijas Darba Devēju konfederācijai**

2019. gada 18. februārī

Nr. 8/19

*Par Valdības rīcības plānu*

Iepazīstoties ar Vides aizsardzības un reģionālās attīstības ministrijas (turpmāk tekstā- VARAM) sagatavotajiem priekšlikumiem Valdības rīcības plāna pasākumiem Deklarācijā par Artura Krišjāņa Kariņa Ministru kabineta iecerēto darbību doto uzdevumu izpildei ministrijas kompetences jomās, biedrība “Latvijas ceļu būvētājs” (turpmāk tekstā – LCB) ir neizpratnē, kāpēc VARAM nav pasākumu plānā iekļāvusi reģionālo un vietējo ceļu sakārtošanu un tiltu atjaunošanu. Kā VARAM plāno piesaistīt investīcijas, nodrošināt cilvēku mobilitāti bez ceļu un tiltu infrastruktūras? Vai tiešām plānoto, līdzsvaroto Latvijas attīstību var nodrošināt bez sakārtotiem ceļiem un tiltiem? Esošajos valdības dokumentos tādos kā Nacionālais attīstības plāns 2014.-2020.g. un Transporta attīstības pamatnostādnes 2014.-2020.g. akcents ir uz ceļu sabrukuma piebremzēšanu, ceļu un tiltu uzlabošana kā mērķis līdzsvarotai valsts attīstībai nemaz nav definēts, tāpēc rodas jautājums, vai, kāpēc un kā VARAM plāno sakārtot šo nozari?

Uzskatām, ka minētais dokuments ir jāpārstrādā, jāpapildina ar konkrētiem uzdevumiem, vismaz vidējā termiņā paredzot tiem nepieciešamos resursus.

Ar cieņu,

Biedrības „Latvijas ceļu būvētājs”

Valdes priekšsēdētājs

Andris Bērziņš